# Základná škola s materskou školou, Jakubany 151 065 12 Jakubany

# 

# VÝZVA NA PREDKLADANIE PONÚK

**na zákazku s nízkou hodnotou**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých** **zákonov**

***Identifikačné údaje verejného obstarávateľa:***

1. **Verejný obstarávateľ:**

Názov: **Základná škola s materskou školou**

So sídlom: Jakubany 151, 065 12 Jakubany

Zastúpený: PaedDr. Michal Hanečák, riaditeľ školy

IČO: 355 346 72

DIČ: 2020946037

telefónne číslo: 052 43 642 40

e-mail: sekretariat@zsjakubany.sk

kontaktná osoba: Mgr. Lenka Džundová, 0917 186 991

***►Predmet zákazky***

**2. Názov zákazky:**  **Počítačové zariadenia a spotrebný materiál**

**3. Druh zákazky:**  tovar

**4. Spoločný slovník obstarávania (CPV):** 30200000-1

**5. Miesto dodania: Základná škola s materskou školou, Jakubany 151, 065 12 Jakubany**

**6. Opis predmetu zákazky:**

Nákup a dodanie IKT- počítačové zariadenia, príslušenstvo, spotrebný materiál (ďalej len „**tovar IKT**“) na základe požiadaviek verejného obstarávateľa (ďalej len „**VO**“) podľa priebežných telefonických a e-mailových objednávok počas platnosti zmluvy. Tovar IKT bude dodávaný do Základnej školy s materskou školou podľa priebežných potrieb VO na vybavenie rôznych učební, kancelárií, miestností a chodieb, taktiež bude dodávaný pre výmenu znehodnoteného (poškodeného) resp. technicky zastaralého tovaru IKT.

**Komplexnosť uskutočnenia predmetu zákazky:**

**Predmet zákazky nie je rozdelený na časti**. Uchádzač predloží ponuku na celý predmet zákazky. Uchádzačom

sa nepovoľuje predložiť variantné riešenie k predmetu zákazky, v opačnom prípade nebude zaradené do vyhodnotenia.

**7. Obhliadka miesta realizácie predmetu zákazky:** Je možná a náklady spojené s obhliadkou znáša uchádzač.

***►Výsledok verejného obstarávania***

**8. Typ zmluvy, ktorá bude výsledkom verejného obstarávania:** **RÁMCOVÁ ZMLUVA NA DODANIE TOVARU**

**9.** **Trvanie zmluvy alebo lehota dodania: 4 roky, resp. podľa termínu vyčerpania plnenia kúpnej zmluvy.**

**10. Obchodné a platobné podmienky:** Predmet zákazky bude financovaný z rozpočtových prostriedkov VO formou bezhotovostného platobného styku. **Lehota splatnosti faktúry je 30 dní** odo dňa jej doručenia verejnému obstarávateľovi. Verejný obstarávateľ **zálohovú faktúru neakceptuje, zálohu neposkytuje**.

***► Kritéria na vyhodnotenie ponúk***

**11. Kritériom na vyhodnotenie ponúk bude:**

►Najnižšia celková cena za celý predmet zákazky v Eur s DPH. Verejný obstarávateľ postupuje zjednodušeným postupom, a to tak, že víťazného uchádzača vyhodnotí na základe prieskumu trhu.

**Postup sa bude považovať za ukončený a víťazný uchádzač z prieskumu** **trhu bude vyzvaný k súčinnosti k podpísaniu kúpnej zmluvy na plnenie predmetu zákazky.**

►V prípade, že predpokladaná hodnota zákazky určená ako priemerná cena z predložených cenových ponúk nepresiahne výšku finančného limitu 20.000,- Eur bez DPH, **verejný obstarávateľ použije ponuky pre účely výberu uchádzača na základe kritéria  – najnižšia cena za celý predmet zákazky v Eur s DPH**.

***► Podmienky účasti uchádzačov***

**12. Verejný obstarávateľ požaduje predloženie týchto dokladov/dokumentov:**

Informácie a formálne náležitosti nevyhnutné na splnenie podmienok účasti týkajúce sa osobného postavenia.

* 1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – **musí byť oprávnený dodať tovar, ktorý zodpovedá predmetu zákazky.**

**Uchádzač nemusí predkladať v ponuke doklad o oprávnení dodať tovar**, ktorý zodpovedá predmetu zákazky v súlade s prvou vetou a **túto skutočnosť si overí verejný obstarávateľ sám v príslušnom registri**, v ktorom je uchádzač zapísaný.

* 1. **Uchádzač nesmie byť vedený v registri osôb so zákazom účasti vo VO,** ktorý vedie ÚVO podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.

12.3 Verejný obstarávateľ **nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).**

***► Predloženie ponuky***

**13. Požadovaný spôsob určenia ceny v cenovej ponuke:**

Uchádzačom navrhovaná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa zákon o cenách vykonáva. Navrhovaná cena musí obsahovať aj všetky náklady súvisiace s plnením podmienok a požiadaviek VO, ďalej musí byť uvedená ako maximálna a pevne daná. Cena sa nesmie meniť počas doby dodania predmetu zákazky. Akékoľvek zmeny sa môžu robiť len na základe písomnej dohody oboch zmluvných strán. Navrhovaná cena musí byť uvedená v ponuke v štruktúre uvedenej v dokumente označenom ako **„*Návrh na plnenie kritérií (súťažná ponuka)*“.**

**Ak je uchádzač platcom DPH**, navrhovanú zmluvnú cenu uvedie:

* navrhovaná celková zmluvná cena bez DPH,
* navrhovaná celková zmluvná cena vrátane DPH.

**Ak** uchádzač **nie je platcom DPH**, na túto skutočnosť **upozorní označením „Nie som platcom DPH“.**

Ak sa uchádzač v priebehu zmluvného vzťahu stane platiteľom DPH, zmluvná cena sa nezvýši.

* Navrhovaná cena musí byť vyjadrená v eurách, na 2 desatinné miesta.

**14. Obsah ponuky uchádzača:**

**Uchádzač môže predložiť iba jednu ponuku.** Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku, ináč bude vylúčený z procesu obstarávania.

Celá ponuka, tiež doklady a dokumenty v nej predložené musia byť vyhotovené v slovenskom jazyku.

**15. Lehota na predkladanie ponúk: do 04. 12. 2020 do 12:00 hod.**

**16. Miesto a spôsob doručenia ponuky:** Ponuky je možné predkladať poštou, kuriérom, v elektronickej podobe cez portál slovensko.sk alebo e-mailom na: **sekretariat@zsjakubany.sk**.

Ponuka musí byť podpísaná uchádzačom (štatut. orgánom, splnomoc. osobou za uchádzača, následne skenovaná

(scan) a doručená v lehote na predkladanie ponúk.

**17**. **Lehota viazanosti ponuky je do:** **31. 12. 2020**

**18 . Doplňujúce informácie**

18.1 Verejný obstarávateľ vyhodnotí ponuky z hľadiska splnenia požiadaviek verejného obstarávateľa na predmet zákazky a vylúči ponuky, ktoré nespĺňajú požiadavky na predmet zákazky uvedené v tejto výzve.

18.2 Úspešnou ponukou sa stane ponuka uchádzača, ktorého ponuka splní podmienky určené VO,

náležitosti ponuky a bude mať***najnižšiu celkovú cenu za predmet zákazky s DPH.***

18.3 Všetkým uchádzačom, ktorí predložili ponuku v lehote predkladania ponúk, bude zaslané oznámenie o výsledku

vyhodnotenia ponúk.

18.4 Vprípade, **ak úspešný uchádzač odstúpi od svojej ponuky**, verejný obstarávateľ **môže uzavrieť zmluvu s**

**uchádzačom, ktorý skončil ako ďalší v poradí.**

18.5 Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.

18.6 Verejný obstarávateľ si vyhradzuje právo neprijať ponuku aj v prípade, keď sa zmenia okolnosti, za ktorých sa výzva vyhlásila, ak všetky ponuky prekročia výšku finančných prostriedkov, ktoré má VO na tento účel vyčlenené.

18.7 Verejný obstarávateľ môže zrušiť použitý postup verejného obstarávania z nasledovných dôvodov:

a) nebude predložená ani jedna ponuka,

b) ani jeden uchádzač nesplní podmienky účasti,

c) ani jedna z predložených ponúk nebude zodpovedať určeným požiadavkám v tejto výzve

d) všetky ponuky uchádzačov budú mať vyššiu cenu ako je PHZ určená verejným obstarávateľom,

e) zmenia sa okolnosti, za ktorých sa toto verejné obstarávanie vyhlásilo.

V Jakubanoch, dňa: 01. 12. 2020

Prílohy:

Príloha č. 1: Vyhlásenie uchádzača

Príloha č. 1

**VYHLÁSENIA UCHÁDZAČA**

|  |  |  |
| --- | --- | --- |
| Obchodné meno uchádzača | Sídlo/miesto podnikania uchádzača | Kontakt (e-mail, mobil) |
|  |  |  |

týmto vyhlasuje, že:

1. je dôkladne oboznámený a súhlasí s podmienkami VO na predmet zákazky **„Počítačové zariadenia a spotrebný materiál“,**

ktoré sú určené vo výzve na predkladanie ponúk, jej prílohách a v iných dokumentoch poskytnutých verejným obstarávateľom v lehote na predkladanie ponúk;

1. všetky predložené vyhlásenia, potvrdenia, doklady, dokumenty a údaje uvedené v ponuke sú pravdivé a úplné;
2. nie je členom skupiny dodávateľov, ktorá ako iný uchádzač predkladá ponuku;
3. všetkému, čo bolo uvedené vo výzve na predkladanie ponúk a jej prílohách porozumel, na to, čo nebolo jasné využil možnosť dorozumievania, a je si vedomý, že ak jeho ponuka nebude obsahovať všetky náležitosti požadované verejným obstarávateľom, bude vylúčená;
4. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu;
5. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia;
6. dáva písomný súhlas k tomu, že doklady, ktoré poskytuje v súvislosti s týmto verejným obstarávaním, môže verejný obstarávateľ spracovávať podľa zákona o ochrane osobných údajov v znení neskorších predpisov;
7. dáva písomný súhlas so spracúvaním osobných údajov po dobu realizácie verejného obstarávania, realizácie zákazky a archivácie dokumentácie k verejnému obstarávaniu zákazky, v zmysle zákona o ochrane osobných údajov a o zmene a doplnení niektorých zákonov;
8. v súvislosti s uvedeným postupom zadávania zákazky:

* nevyvíjal a nebude vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („zainteresovaná osoba“) akékoľvek aktivity, ktoré by mohli viesť k zvýhodneniu jeho postavenia v súťaži,
* neposkytol a neposkytne akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* bude bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,

1. dáva písomný súhlas k tomu, že jeho ponuka môže byť poskytnutá Úradu pre verejné obstarávanie, ku kontrole verejného obstarávania.

V ................................................, dňa ..............................

.............................................................................

Meno, priezvisko, podpis a pečiatka uchádzača,

(resp. osoby oprávnenej konať za uchádzača)